Sorbų institutas

Sorbų institutas (sorb. Serbski institut, ) – Baucene, Vokietijoje esanti mokslo įstaiga. Tiria sorbų kalbas ir sorbų istoriją, kultūrą bei visuomeninį gyvenimą. Institutas renka ir archyvuoja sorbistikai skirtą medžiagą ir ją teikia viešiesiems tyrimams bei sorbų kultūros plėtrai. 

 Istorija
Institutas buvo įkurtas 1992 m. Sorbų tautotyros institutoKai kuriuose šaltiniuose minimas kitas pavadinimo variantas – Sorbų etnografijos institutas, žr. H. Faska, Исследовательская работа по серболужицкому языку в Институте серболужицкой этнографии (ГДР) , Вопросы языкознания, 1961, № 3, стр. 140 (Institut za serbski ludospyt) pagrindu, kuris 1951 m. gegužės 1 d. buvo įkurtas Baucene sorbų profesoriaus Pavolo Novotno iniciatyva. 1952 m. rugpjūčio 1 d. Sorbų tautotyros institutas prijungtas prie Vokietijos mokslų akademijos Berlyne (nuo 1972 m. – VDR mokslų akademija).

Sorbų instituto administracija yra Baucene. Kotbuse įsikūręs šios mokslo įstaigos filialas. Institutas turi 15 mokslo darbuotojų ir 11 mokslinio-techninio bei administracijos personalo etatų. Sorbų instituto darbuotojai dėsto įvairiose Vokietijos ir užsienio aukštosiose mokslo įstaigose. Institutas bendradarbiauja su Leipcigo universiteto Sorbistikos institutu.

Sorbų institute Baucene veikia viešoji Centrinė sorbų biblioteka (Serbska centralna biblioteka) ir Sorbų kultūros archyvas (Serbski kulturny archiw).

Nuo 1952 m. Sorbų institutas leidžia dvi mokslinių knygų serijas, periodinį mokslinį leidinį „Lětopis“, kuris šiuo metu išeina du kartus per metus, taip pat leidinį „Schriften des sorbischen Instituts/Spisy serbskeho instituta“ (iki 2017 m. išleisti 63 tomai).Schriften des Sorbischen Instituts / Spisy Serbskeho instituta  , Sorbisches Institut (sud.), tikrinta 2017-11-21.

Dabar Sorbų instituto direktorius yra Haukė Bartelsas.

 Direktoriai
 Pavolas Novotnas (1951–1977);
 Merčinas Kasperis (1977–1990);
 Helmutas Faska (1990–1992);
 Dytrichas Šolta (1992–2015);
 Haukė Bartelsas (2015–2018);
 Haukė Bartelsas (2018–).

 Išnašos

 Nuorodos
 Oficialioji Sorbų instituto svetainė (aukštutinių sorbų k.)
Kategorija:Vokietijos mokslo institutai